**Fesztivállá nőtte ki magát a Depeche Mode buli**

*Papp Szabi, Fehér Balázs és Lányi Lala is énekel november 27-én, az MVM Dome-ban*

**Papp Szabi, Fehér Balázs, Lányi Lala, Szakos Krisztián és Késmárki Zsolt – új neveket lepleztek le a szervezők a grandiózus Depeche Mode Special Tribute koncert kapcsán, és további meglepetések várhatók még. Eközben az esemény szintet lépett és fesztivállá alakult, köszönhetően annak, hogy az MVM Dome mellett Budapest és több vidéki helyszín szórakozóhelyei, vendéglátóegységei is csatlakoztak a programhoz. Aznap mindenhol Depeche Mode szól majd. Az esemény már nemzetközi színtéren is komoly figyelmet kapott: megkezdődik a jegyek értékesítése Európa-szerte.**

Papp Szabi, Fehér Balázs, Lányi Lala, Szakos Krisztián és Késmárki Zsolt nevét is felfedték a szervezők a 101 Hangra keresztelt Depeche Mode Special Tribute koncert kapcsán, ahol Radics Gigi, Pásztor Anna, Lotfi Begi, Bernathy Zsiga, Arany Timi, valamint Fehér Lili mellett kiváló zenészek, a Hungarian Studio Orchestra magyar szimfonikus zenekar és a Magyar Nemzeti Férfikar keltik életre az örökérvényű Mode-slágereket.

Budapesten és vidéken is több klub, szórakozóhely és vendéglátóegység is bekapcsolódik a programba, folyamatos a helyszínek érdeklődése a különböző formátumú kapcsolódások iránt.

A produkció már most áttörte a határokat, ugyanis Európában több jegyiroda elkezdi értékesíteni a magyarországi eseményt. S bár a szervező csapat csak 2026-ban tervezte meghódítani Európát, a szintlépés ezáltal már sokkal hamarabb megtörténik.

További információ: [www.101hang.hu](http://www.101hang.hu)